Horvátország egyike annak a tizenhat országnak, melyek részt vettek a legelső, 2003-as Junior Eurovíziós Dalfesztiválon. Első indulójuk Dino Jelusić volt, aki a "Ti si moja prva ljubav" című dalával megnyerte a koppenhágai versenyt, így Horvátország lett a Junior Eurovízió első győztese. A következő évben is dobogós helyet értek el, ekkor harmadikak lettek. 2005-ben a tizenkettedik helyen végeztek. Egy évvel később is a legjobb 10-ben voltak, a tizedikek lettek.